section_heading: Transfer u Europu
paragraph_text: U svojoj prvoj sezoni u novom klubu, bio je drugi najbolji strijelac, s 19 postignutih golova, te tako pomogao Barceloni u osvajanju dvostruke krune, prvenstva i kupa. Vratio se u reprezentaciju na svjetskom prvenstvu 1998., te je na turniru zabio 3 gola. Rivaldo je bio i ključni igrač reprezentacije u obrani naslova Copa Américe 1999. S 5 postignutih golova bio je najbolji strijelac turnira, te je proglašen za najkorisnijeg igrača.